༈ འཆི་མེད་གྲུབ་པ་མགོན་པོ་འོད་མཐའ་ཡས། །ཚེ་དབང་རིག་འཛིན་སྐུར་
བསྟན་པདྨ་འབྱུང༌། །མཆོག་གསུམ་ཀུན་འདུས་ཐུགས་རྗེ་དཔག་བསམ་ལྗོན། །ཕན་
བདེའི་འབྲས་བཟང་བྱིན་ཆེན་ཆར་དུ་ཕོབས། །འགྲོ་བའི་ལུས་ངག་ཡིད་གསུམ་སྨིན་
བྱེད་དབང་། །ཆད་མེད་བློ་ཡི་བུམ་བཟང་ལེགས་བཀང་སྟེ། །རྒྱ་ཆེན་མཚོ་ལྟར་
གཏིང་ཟབ་གྲོལ་བྱེད་ལམ། །སྟོན་མཛད་རྡོ་རྗེའི་སློབ་དཔོན་ཞབས་བརྟན་ཤོག །དུས་
ཀྱི་དགྲ་བོར་འཇིགས་མེད་འཇམ་དཔལ་དབྱངས། །མཐུ་སྟོབས་བཙན་པོའི་གོ་ཆས་
འཁོར་འདས་ཀྱི། །ཕྱག་རྒྱ་མ་ལུས་ཟིལ་གནོན་བརྟུལ་ཞུགས་རྩལ། །ལྷུན་གྲུབ་གདོད་
མའི་ངོ་བོར་རྟག་བཞུགས་གསོལ། །ཐུབ་བསྟན་ཡང་སྙིང་འོད་གསལ་རྡོ་རྗེའི་ཐེག །
ཐོས་བསམ་སྒོམ་པའི་ལང་ཚོ་དར་དྲག་པས། །སྐལ་ལྡན་སྐྱེ་རྒུའི་འདོད་འཇོ་ཡོངས་
འདུས་སྡེ། །མི་འགྱུར་རྡོ་རྗེའི་ཁྲི་ལ་བརྟན་པར་ཤོག །ཡིད་སྲུབས་ལ་ཁྲོས་གཏུམ་
དྲག་རབ་འབར་བ། །ཆེ་མཆོག་འདུས་པའི་བླ་མེད་རྡོ་རྗེ་རྩལ། །(༤༣བ)ཆོས་ཀུན་གང་
ཤར་ཀ་ནས་དག་པའི་དབྱིངས། །རང་སར་གྲོལ་བའི་མགོན་ཁྱོད་རྟག་བརྟན་ཤོག །
59

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ཞ༽
བཀའ་གཏེར་རིགས་འཛིན་རྩ་བརྒྱུད་བླ་མ་དང༌། །ཡི་དམ་བཀའ་བརྒྱད་ཞི་ཁྲོ་རྒྱ་
མཚོའི་ལྷ། །མ་ནིང་རལ་གཅིག་མ་སོགས་ཆོས་སྲུང་གིས། །སྨོན་པའི་རེ་བ་ཀུན་འགྲུབ་
འཕྲིན་ལས་མཛོད། །རྩ་གསུམ་འདུས་པའི་ངོ་བོ་ཐོད་ཕྲེང་རྩལ། །བདག་སོགས་སྙིང་
གི་ཟེའུ་འབྲུར་རྟག་བཞུགས་ནས། །མཆོག་ཐུན་དངོས་གྲུབ་གང་བསམ་ལྷུན་གྲུབ་
པ། །ནོར་བུ་དབང་གི་རྒྱལ་པོའི་སྐལ་བཟང་སྩོལ། །ཞེས་བརྟན་བཞུགས་ཀྱི་ཚིགས་
སུ་བཅད་པ་འདི་ནི་ཤམྦྷར་ཆོས་རྗེ་སྔགས་འཆང་བྲག་ལྷ་བ་དོན་གྲུབ་རྒྱལ་མཚན་གྱིས་
ཆེད་གཉེར་དུ་བསྐུལ་བ་ལ་བརྟེན་ནས་ཟ་ཧོར་གྱི་བཙུན་པ་གང་ཤར་རང་གྲོལ་གྱིས་
སྦྱར་བའི་ཡི་གེ་པ་ནི་གནས་བན་འཇམ་དབྱངས་བསྟན་འཛིན་ནོ།། །།